Ekte hussopp

Ekte hussopp (Serpula lacrymans) er en av soppene som gir brunråte. Denne arten har stor evne til spredning og vekst, også under relativt tørre forhold, og bekjempelsen krever derfor spesielle tiltak. Ved mistanke om ekte hussopp anbefales det at det tas et prøvestykke som sendes til analyse eller kontakte takstmann.

Ekte hussopp er den hussoppen som gjør størst skade på norske hus. Den kan frakte med seg vann fra fuktige til tørre steder. Den trenger heller ikke store mengder vann, har den først fått fotfeste ett litt fuktig sted kan den vokse sakte selv om det blir nesten helt tørt og den kan vokse raskt over et stort område på mengden av et glass. I tillegg til fuktighet trenger soppen tre og kalk for å overleve. Den finnes derfor i treverk som er i forbindelse med mur eller jord, og kan spre seg gjennom gamle tykke murvegger. 

Fargen er fra rødbrun til sitrongule og den har et bomullslignende soppvev (mycel) på angrepet tremateriale. Treverket som er angrepet blir tørt med en gråbrun farge og sprekker som kan minne om terninger. Sporestøvet ser ut som kanel.
Se også hovedartikkel Hussopp.

Se også 
 Hussopp
 Svertesopp
 Muggsopp
 Råte
 Brunråte
 Veggedyr

Kilder 
 Mattsson, Johan. 2010. Råtesopp i bygninger. Forekomst, påvisning, vurdering og utbedring. Mycoteam. 127 sider. ISBN 978-82-91070-14-8

Referanser

Eksterne lenker 
 

Rørsoppordenen
Sopparter som gir brunråte
Arter formelt beskrevet i 1781